text: [{"text_idx": "#000001", "text": "Ciifondiral hakkunde lannda INSAF e lanndaaji luulndo"}, {"text_idx": "#000004", "text": "E tuma nde ngon-\u0257en e jonte see\u0257a ko adii gaabagol mbele to\u0257\u0257aade meeriiji e depiteeji, fedde OLAN ina ummanii jokkude wa\u0257de laaw\u0257ingol \u0257em\u0257e ngenndiije Pulaar, Sooninke e Wolof ginol golle nguurndam politik kam e renndo mum e pinal moritaninaa\u0253e. Fedde ndee ina ummanii kadi tabitinde pellital ter\u0257e mum e wallidii\u0253e mayre e daranagol hare rim\u0257unde, nde dadanii ko ina \u0253uri hitaande jooni, kan\u0303um fof e yahdude e harminaneede seppooji e diin\u0303ooji, wondude e lepte poliseeji \u0257e \u0253e ndan\u0303i heen. Ko e ngal \u0257oo damal, OLAN ari hannde wa\u0257dude e jaayndiyankoo\u0253e ndee \u0257oo yeewtere nde tiitoonde: Cooynan\u0257e politik e laaw\u0257ingol \u0257em\u0257e genndiij."}, {"text_idx": "#000005", "text": "So tawii sariya kuccam tippudi ja\u014bde ngenndiire, gootaa\u0257o to jakkaa ngenndiijo (asammblee), tabitinaa e lewru ut 2022, e kuulal 65 ari ko tii\u0257tinde jaalagol \u0257emngal arab e ja\u0253\u0253ugol \u0257em\u0257e Pulaar, Soninke e Wolof, \u0257uum fotaani addande en yoomande moo\u0253ondiral pattamlamal ngal nganndira \u0257en, mbele \u0253amtugol e laaw\u0257ingol \u0257em\u0257e \u0257ee, jannginde e jannginirde \u0257e e kala tolno. Ko \u0257uum wa\u0257i, OLAN ina darii hannde yi\u0257de rewrude e kanndidaaji wooteeji \u0257ii kala, mbele \u0253e cooba sa\u0257eende \u0257em\u0257e \u0257ee e ngo\u01b4aaji ma\u0253\u0253e dowrowi. E\u0257en njenanaa hannde, wonde to\u0253\u0253ere \u0257em\u0257e \u0257ee ko damal ngal woorotaako mbele dee\u01b4al politikiwal duumingal, kam e n\u0303ootondiral renndo labangal. Sabu so tawii ko ja\u0253\u0253al biicingal ki\u0253\u0253ondiral renndo e politik, ndeen noon, ko mbaaw-\u0257en yaakoraade dan\u0303de e senngooji dowrowi haalpulaaren, soninkoo\u0253e e wolofaa\u0253e, dun\u0303aa\u0253e e ni\u0253\u0253ere kunus hoto laa\u0253tindaande oo \u0257oo sariya mo bannginteejo, jon\u0303oowo, ooyoowo, lankoowo, e tee \u0257uum alaa hay sikkitaare wootere ?"}, {"text_idx": "#000006", "text": "Sabu wonde ko ngal \u0257oo naamndal \u0257owtata potal hakkunde moritaninaa\u0253e e kala ko ndenndi, ko kanngal yuurnittoo waasam-potaagu hakkunde aarabaagu e ko wonaa \u0257uum, angal momta kala \u0253uraa-\u0253uri e jettagol ja\u014bde, kawgelaaji, golle, jiylir\u0257e laamu, \u2018\u2019Sariya kuccam tippudi ja\u014bde \u2018\u2019 fotnoo wonde ko nda\u0257\u0257udi jojjan\u0257e aadee \u0253urndi semmbolinde wonande moritaninaa\u0253e kala.So tawii e cosgol du\u0257al mbele \u01b4ellitaare \u0257em\u0257e ngenndiije IPELAN won \u0253e wonani mosol \u0253amtaare walla ko \u0257um ken\u0303je nooroo tan, ina himmani en fen\u0303n\u0303inde ko laa\u0253ani en, wonde alaa hannde ko fotaa wo\u01b4de en ko wonaa laaw\u0257ingol \u0257em\u0257e ngenndiije \u0257ee. Damal hannde ngal njiy-\u0257en ko gootal tan, \u0257uum woni sompude kuulal tabitinoowal potal \u0257em\u0257e e kala bannge nguurndam, \u0257uum maa rokku moritaninaa\u0253e kala koolondiral e kormondiral pine, ko aldaa e banngintaagal e waasam-hurumaagal. Ko \u0257oo kadi ummannde men ndee, tuugnaade e jolal politik gonangal ngal, nde wonata eeragol feewde e jogor\u0253e jogaade daa\u0257e men, nde \u01b4ettata podooje tii\u0257\u0257e mbele waawde gollanaade \u0257em\u0257e \u0257ee ko tii\u0257i nder mudda mo juutaani."}, {"text_idx": "#000007", "text": "Tonngiren e wiyde, tuugaade e moojabere momtugol \u0257em\u0257e Pulaar, sooninke e wolof, OLAN ina nodda semmbeeji yeesoyankooji \u0257ii kala, nde \u0257i ndarotoo darnde la\u014b, mbele mbaawen firtude ndee moojebere bonnde, nde nganndu-\u0257en so tabitii, firata ko jurbitagol tammbor\u0257e al\u0257eende keewal pine men, jam e kisal men, kam e n\u0303ootondiral renndo men.Nju\u0253\u0253udi mbele Laaw\u0257ingol \u018aem\u0257e Ngenndiije"}, {"text_idx": "#000008", "text": "(OLAN) Nouakchott n\u0303ande 17 Abiriil 2023 ."}, {"text_idx": "#000010", "text": "Souleyman Ahmedou ly 27 avril 2023 at 11h36\n\u0646\u0631\u0649 \u0627\u0654\u0646\u0647 \u0639\u0644\u0649 \u0627\u0644\u062c\u0645\u064a\u0639 \u0627\u0654\u0646 \u064a\u062d\u0627\u0631\u0628\u0648\u0627 \u0627\u0644\u0639\u0646\u0635\u0631\u064a\u0647 \u0648\u0627\u0644\u0642\u0628\u0644\u064a\u0647 \u0648\u0627\u0644\u062c\u0647\u0648\u064a\u0629 \u0644\u064a\u0633 \u0641\u064a\u0646\u0627 \u0645\u0646 \u064a\u0643\u0631\u0647 \u0627\u0644\u0644\u063a\u0629 \u0627\u0644\u0639\u0631\u0628\u064a\u0629 \u0644\u0627\u0654\u0646 \u0645\u0648\u0631\u064a\u062a\u0627\u0646\u064a\u0627 \ud83c\uddf2\ud83c\uddf7 \u064a\u062c\u0645\u0639\u0647\u0627\u0648\u062d\u062f\u0629 \u0648\u0627\u062d\u062f\u0629"}, {"text_idx": "#000011", "text": "\u0646\u0631\u0649 \u0627\u0654\u0646\u0647 \u0639\u0644\u0649 \u0627\u0644\u062c\u0645\u064a\u0639 \u0627\u0654\u0646 \u064a\u062d\u0627\u0631\u0628\u0648\u0627 \u0627\u0644\u0639\u0646\u0635\u0631\u064a\u0647 \u0648\u0627\u0644\u0642\u0628\u0644\u064a\u0647 \u0648\u0627\u0644\u062c\u0647\u0648\u064a\u0629 \u0644\u064a\u0633 \u0641\u064a\u0646\u0627 \u0645\u0646 \u064a\u0643\u0631\u0647 \u0627\u0644\u0644\u063a\u0629 \u0627\u0644\u0639\u0631\u0628\u064a\u0629 \u0644\u0627\u0654\u0646 \u0645\u0648\u0631\u064a\u062a\u0627\u0646\u064a\u0627 \ud83c\uddf2\ud83c\uddf7 \u064a\u062c\u0645\u0639\u0647\u0627\u0648\u062d\u062f\u0629 \u0648\u0627\u062d\u062f\u0629"}, {"text_idx": "#000012", "text": "Laisser un commentaire Annuler la re\u0301ponse"}, {"text_idx": "#000017", "text": "C'est une tre\u0300s bonne chose toute mes fe\u0301licitation"}, {"text_idx": "#000018", "text": "C'est toujours comme en Mauritanie, je me demande quand c\u0327a termine ?"}, {"text_idx": "#000020", "text": "Les gens ont constate\u0301 que les poursuites judiciaires de la gabegie de la dernie\u0300re de\u0301cennie n\u2019ont pas re\u0301ellement avance\u0301 depuis..."}]